Jim Morrison

Jim Morrison (Melbourne, Florida, 8. decembar 1943. – Pariz, 3. juli 1971.), američki pjevač, legendarni vođa rok grupe "The Doors".

Biografija
James Douglas Morrison, sin admirala američke ratne mornarice George Stephena Morrisona i Clare Clark Morrison. Kao dijete, 1947. svjedoči saobraćajnoj nesreći u pustinji u Novom Meksiku. Umislio je da je duša mrtvog indijanca ušla u njega, te da ga vodi kroz život. To ga uvjerenje neće napustiti do smrti, čak u pjesmi "Peace Frog" s albuma "Morrison hotel" opisuje to iskustvo.

Studira kinematografiju na UCLA-u i tamo upoznaje klavijaturistu Raya Manzareka. Manzarek je tada svirao u blues grupi "Rick and the Ravens". Nije znao svirati niti jedan instrument, ali je pridonosio komponiranju tako što bi već u "glavi" imao melodiju za svoj tekst.

Smrt
200p|mini|Grob Jim Morrisona na groblju Pere-Lachaise u Parizu.

Oko smrti legendarnog Morrisona saplelo se nekoliko priča. Njegova djevojka Pamela ispričala je kako su boravili u njihovu stanu, te da se Jim otišao okupati, no kad je ona ušla u kupaonicu, oko tri sata ujutro, našla ga je mrtvog u kadi. 

Nakon dvadeset godina progovorio je i Jimov prijatelj, fotograf Alen Roney, koji je prijavio Morrisonovu smrt pod njegovim pravim imenom Daglas, kako ga ne bi mogli odmah dovesti u vezu sa slavnim "Kraljem guštera". On je bio taj koji je organizirao i njegov tajni sprovod kojemu je prisustvovalo samo pet ljudi. Roney tvrdi da je Jim Morrison umro od prekomjerne doze heroina i da je posljednja tri dana proveo "fiksajući" se sa svojom djevojkom. 

Pokopan je na groblju Pere-Lachaise u Parizu. Tamo se nalaze grobovi Molièrea, filozofa Abelarda, umjetnika Marcela Prousta, Chopina, Oscara Wildea, Maxa Ernsta itd.

Kad su Jimovi prijatelji u Americi saznali za njegovu smrt isprva u nju nisu mogli povjerovati. Ray Manzarek je prvi iznio teoriju kako je Jim odglumio smrt da bi se u anonimnosti posvetio književnosti. To je potaknulo mnoge druge priče, pa su se čak javili neki svjedoci koji su Jima navodno vidjeli živog u Africi. Cijelom misteriju pomogao je i potajni pokop Jimovih posmrtnih ostataka na pariskom groblju Pere Lachaise. Ipak, teorije o "odglumljenoj smrti" su najvjerovatnije neutemeljene i uglavnom se javljaju kod ljudi koji u kratkom životu učine velika djela. Sada, nakon tridesetak godina, Jimovi obožavatelji moraju prihvatiti spoznaju da on više nije živ. Osim što će, kao i svi veliki umjetnici, živjeti vječno preko svojih nezaboravnih pjesama. Ostao je kao jedna od najvećih rock legendi svih vremena.

Film
Oliver Stone je 1991. snimio film "The Doors". Film se temelji na životu Jima Morrisona kojega tumači Val Kilmer. Inače prvi izbor Stonea za ulogu Morrisona je bio Ian Asbury pjevač gupe The Cult, međutim on je odbio ponudu, pa je uloga pripala Kilmeru. Oliver Stone je zajedno s Morrisonom pohađao UCLA.

Vanjski linkovi

Kategorija:Rođeni 1943.
Kategorija:Umrli 1971.
Kategorija:Američki pjevači
Kategorija:Članovi The Doorsa